……………… (sz.) napirend

Előterjesztve: Közoktatási, Közművelődési, Sport Egészségügyi, Szociális és Lakásügyi Bizottság

**E L Ő T E R J E S Z T É S**

**a Képviselő-testület 2022. május 31-i rendes ülésére**

**Tárgy:** Javaslat a Hűvösvölgyi Gesztenyéskert Óvoda székhely változtatására

**Készítette: ……………………………….**

Ötvös Zoltán

intézményirányítási osztályvezető s.k.

**Egyeztetve: ……………………………….**

Vargáné Luketics Gabriella

humánszolgáltatási igazgató s.k.

**Látta**: ………………………………

dr. Szalai Tibor

 jegyző

 ………………………………

 dr. Silye Tamás

 jegyzői igazgató

A napirend tárgyalása zárt ülést nem igényel!

**Tisztelt Képviselő-testület!**

A Képviselő-testület 2022. március 31-i ülésén a 98/2022.(III.31.) határozatával úgy döntött, hogy elfogadja a Hűvösvölgyi Gesztenyéskert Óvoda és a Völgy Utcai Ökumenikus Óvoda – két önálló intézményként – egy telephelyen történő működtetéséről szóló tájékoztatást.

Felkérte a Polgármestert, hogy a nemzeti köznevelésről szóló 2011. évi CXC. törvény 83. § (3) bekezdésében foglalt fenntartói döntéshez - a 83. § (4) bekezdésében előírtak szerint - kérje ki az intézményi közösségek és a szülői szervezetek véleményét, valamint a két intézmény további működéséről szóló döntést terjessze a Képviselő-testület elé.

A fenti jogszabályi kötelezettségünknek eleget téve küldtük meg a két intézmény közösségének és a szülői szervezetnek azt a részletes tájékoztatást, amit a Képviselő-testület a márciusi ülésén megismert és elfogadott.

A vélemények beérkeztek és az alábbiakban szeretnénk – összefoglalva – tájékoztatni a tisztelt Képviselő-testületet:

**Hűvösvölgyi Gesztenyéskert Óvoda**

*Munkatársi vélemény*

Érthető és bár nehezen, de elfogadható döntés számukra az óvoda telephely változtatás, mely nyilvánvalóan sok előnnyel jár szakmai szempontból (tágasabb csoportszobák, nagyobb mosdóhelyiségek, megfelelő méretű tornaterem). Kifejezetten örülnek a csoportszobákhoz tartozó körülhatárolt terasznak.

Megnyugtató számukra, hogy a két óvoda önálló intézményként fog működni, így intézményük saját, speciális karakterét megőrizve megtarthatják a környezeti nevelésre épülő pedagógiai programjukat. Kiemelik, hogy egységében megmarad a nevelőtestületi és teljes dolgozói közösség.

Kérésként fogalmazták meg: a Zöld Óvoda címükhöz méltóan tudjanak továbbra is működni (virágágyások, komposztálók, szelektív hulladékgyűjtők kialakítása. A konfliktusmentes működéshez szerintük feltétlenül szükséges lenne a két külön bejárat kialakítása, elhatárolt udvar létrehozása. Elengedhetetlennek tartják, hogy a közösség a nyár elején a helyszínen tudja megtervezni az átköltözést.

*Szülői vélemények*

Egy összefoglaló és csoportonként szinte azonos tartalmú véleményeket küldtek meg számunkra.

Első sorban érzelmi alapon közelítik meg az óvoda székhelyváltoztatását. Több szülő az intézmény óvodása is volt és gyermekeiket is azért íratták be ebbe az óvodába. Elismeréssel szólnak az itt folyó szakmai munkáról.

Aggályukat fejezik ki a tágas, szerintük óriási, zord terekkel kapcsolatban, a 80 m2 csoportszobákat ijesztőnek tartják a kisgyermek számára.

Tájékoztatást kérnek a kiürülő épület hasznosításáról. Gondként vetik fel a parkolási nehézségeket.

Megfontolásra javasolják a fejlesztés megoldható-e oly módon, hogy csak ideiglenesen költözne át a Gesztenyéskert, amíg felújítják, akár emeletráépítéssel vagy részleges bővítéssel, megtartva az épület eredeti jellegét és természeti környezetét.

Ötletet fogalmaznak meg az Ökumenikus óvoda használaton kívüli részének hasznosítására.

Egy másik csoport kérése, hogy a babakocsival akadálymentesen tudjanak bemenni az épületbe, a jelenlegi kerti játékokat lehessen átvinni a kertbe, a csoportszobák hangulatos berendezése, kiegészítése is kerüljön át.

Amennyiben a változás megtörténik, a Gesztenyéskert kertjét nyissák meg a környékbeliek számára közösségi terület céljára.

**Völgy Utcai Ökumenikus Óvoda**

*Munkatársi vélemény*

Az intézményi közösség természetesen elfogadja és segíteni, támogatni kívánja a két intézmény egy telephelyen való működését. Bíznak abban, hogy az intézmények önállósága hosszú távon megmaradhat.

Igyekeznek - a Völgy Utcai Ökumenikus Óvoda jelenlegi működéséhez szükséges, meglévő feltételek megtartásával - a beköltöző óvodának is ideális teret biztosítani.

Feltétlenül számítanak arra, hogy a Gesztenyéskert Óvoda munkatársai együttműködnek abban, hogy az egymás melletti munka során, a közös használatba kerülő helyiségek (konyha, tornaterem, az udvar) használati rendje, állagmegóvása közös céljuk és feladatuk lesz.

Kérdésként merült fel: hogyan lehet a közös udvart úgy használni, hogy az minden gyermek igényét kiszolgálja, miközben a biztonságuk és a felügyeletük ne kerüljön veszélybe. Az udvar fejlesztése érdekében a Gesztenyéskert óvoda hozhat-e át a meglévő udvari eszközei közül.

Kérik az együttműködést abban, hogy a hosszú évek tapasztalatának megfelelő házirendi rendelkezések megtartásra kerülhessenek, pl. az épület 850 órakor bezár, belépni csak csengetéssel, illetve a munkatársak rendelkezésére bocsátott beléptető bilétával lehet.

Tájékoztatást adnak arról, hogy megkezdték a felkészülést az összevonásra, átgondolják a lehetőségeket a fejlesztők munkájának kialakítására. Ehhez szeretnék kérni, hogy az eddig ilyen célra igénybe vett üres csoportszoba helyett, a jelenlegi nagyméretű nevelőszobából legyen leválasztással kialakítva fejlesztő szoba.

*Szülői vélemények*

A részükre megküldött képviselő-testületi előterjesztés alapján világos számukra az intézmény kihasználtságának problémája, és ésszerű döntésnek látszik a Gesztenyéskert Óvoda átköltözése.

A közös működéssel kapcsolatban merültek fel kérdéseik, amiket remélnek, hogy megnyugtatóan sikerül rendezni.

Ezek: milyen módon lesz megosztva az udvar, jelenleg három részre osztott és korcsoportonként tudnak a gyermekek a játékokkal játszani. Szerintük a jelenlegi terület kicsi a 9 csoport részére. A fejlesztések hol fognak zajlani. A közös tornaterem használata milyen időbeosztással történik.

Bár nem függ össze a másik óvoda átköltözésével, de a nyári hónapokban nagyon felmelegszik a csupa üveg épület, így a klímafelszerelése nélkülözhetetlen a mai időjárási viszonyok mellett.

Felvetik az óvodába történő beléptetés kérdését is. A reggeli és délutáni összevont csoportok óvodánként fognak működni. Ugyanez a kérdésük a nyári időszakra is. Az ebéd időpontja változik-e, mivel több gyermeket kell ebédeltetni. A külön foglalkozások továbbra is megtartásra kerülnek. Jelzik a parkolási gondokat.

Tisztelt Képviselő-testület!

A fentiekben összefoglaltuk mindkét intézmény munkatársi és szülői közösségének véleményét. A döntéshez azonban szeretnénk tájékoztatni Önöket, hogy az egyes felvetések és javaslatok mennyire reálisak, illetve ezek közül mi az, ami a munkatársak részéről kíván együttműködést és a gyakorlat alakíthatja ki a megfelelő működést. Természetesen a szülők részére az első szülői értekezleten a vezetők és óvónők tájékoztatást adnak ezekről.

A Gesztenyéskert Óvoda felújítása, emeletráépítés.

A Gesztenyéskert Óvoda bár óvoda céljára épült, de az akkori normák alapján. A felvetett „helyrehozás” költsége nem kis forrást igényel és a felújítás során a mostani előírásoknak, szabályoknak kell megfelelni és így ez nem csak egy egyszerű felújítás, hanem teljes körű átépítés lenne.

A jelenlegi normák alapján 3 m2 /gyermek területtel kell tervezni és ennek kell megfelelni mind az új építésnél, mind a felújításnál. Az emeletráépítés pedig minimum egy lift beépítését tenné szükséges.

Így épülnek már több éve az új intézmények, ilyen két új építésű óvodája működik a kerületnek: a Szemlőhegy és Kadarka utcai óvodák. Ott is a 3m2 /gyermek terület található. A gyermekek részére úgy gondoljuk, hogy a nagyobb játékterek adta lehetőség nem ijesztő, csoportokon belül egy-egy kisebb csoport jobban el tud különölni a játék során, de a vegyes csoportok esetén is előny a különböző csoportok részére tartott foglalkozásoknál.

A Gesztenyéskert Óvoda részére külön bejáratot nem tudunk biztosítani, a Völgy utcai óvoda épületének oldalán található lejárat alkalmatlan (szűkös és veszélyes) gyermekekkel naponta történő használatra.

Véleményünk szerint az épület homlokzatára is kikerül Gesztenyéskert Óvoda táblája, illetve az aulából történő lépcsőnél pedig szintén meg kell jeleníteni az Óvoda nevét. (Ismerve az óvónők kreativitását, ötletesen fogják ezt megtenni.)

Az udvar közös használatát nem gondoltuk, hogy a fenntartónak kellene meghatározni: minek alapján tennénk ezt pl. létszámarányosan, korosztályonként. Elképzelésünk és javaslatunk szerint a két vezető és a két közösség a jelenlegi játékok és a Gesztenyéskert Óvodából áttelepítendő udvari játszóeszközök ismeretében beszélnék meg és osztanák meg a területet. A gyakorlat pedig nyilván sok-sok változtatást, ötletet fog kialakítani, nemcsak az udvar használatban, hanem a működésük egyéb területén is.

A fejlesztő foglalkozások továbbra is a megszokott óraszámban zajlanak a következő nevelési évtől is. A Völgy Utcai vezető asszony kérésének megfelelően a nevelőtestületi szobából egy válaszfal építésével - az üresen álló csoportszoba helyett - fejlesztő szoba kerül kialakításra.

A reggeli és délutáni ügyelet megszervezése külön-külön az óvodákban kialakult és bevezetett rendszer szerint történik. A nyári zárás - az idei évhez hasonlóan - egymást váltva szervezik az intézmények, így az a szülő, aki nem tudja megoldani a gyermekének nyári felügyeletét, akár az egész időszak alatt ugyanazon megszokott helyszínre viheti a gyermeket.

Az ebédidő nem fog változni egyik intézményben sem. Mindkét intézmény a létszámának megfelelő konyhai személyzettel rendelkezik, így párhuzamosan tálalnak a Völgy és a Gesztenyéskert óvodásainak.

A parkolás kérdése sajnos nagyon sok intézményünknél gond, ahogy a Gesztenyéskert és Völgy utcai intézménynél sem új keletű. A Gesztenyéskertbe járó gyermek szülei továbbra is az eddigi parkolási szokásaikat folytathatják, hiszen a két intézmény távolsága igen csekély, illetve lehetőség lehet még a Völgy utcában is további helyekre.

A fentiekben próbáltunk reálisan reagálni mind a szülők, mind a kollégák felvetéseire, javaslataira, ötleteire.

Megértjük, hogy természetesen elsősorban a két intézmény munkatársainak nagy változás ez a döntés, de kérdéseikből, felvetéseikből mindkét részről az együttműködés szándéka tükröződik.

Tudjuk, hogy a testületektől sok-sok empátiát, kompromisszumkészséget igényel az „együttélés” megvalósulása, a legjobb, a mindenki számára elfogadható, de külön-külön működés kialakítása.

**H a t á r o z a t i j a v a s l a t o k**

1.)

A Képviselő-testület úgy dönt, hogy a Hűvösvölgyi Gesztenyéskert Óvoda székhelyéül 2022. augusztus 15-től a 1021 Budapest, Völgy u. 3. sz. alatti ingatlant jelöli ki. Ezen időponttól a Völgy Utcai Ökumenikus Óvoda és a Hűvösvölgyi Gesztenyéskert Óvoda egy telephelyen, két önálló intézményként működik.

**Felelős:** polgármester

**Határidő:** 2022. augusztus 15.

*A határozati javaslat elfogadásához minősített többségű szavazati arány szükséges.*

2.)

A Képviselő-testület úgy dönt, hogy a Budapest Főváros II. Kerületi Önkormányzat Hűvösvölgyi Gesztenyéskert Óvoda alapító okiratát – a határozat mellékletei szerinti tartalommal – módosítja és egységes szerkezetben elfogadja.

Felkéri a Polgármestert az okiratok aláírására.

**Felelős:** polgármester

**Határidő:** 2022. augusztus 15.

*A határozati javaslat elfogadásához minősített többségű szavazati arány szükséges.*

3.)

A Képviselő-testület úgy dönt, hogy a Budapest Főváros II. Kerületi Önkormányzat Völgy Utcai Ökumenikus Óvoda (1021 Budapest, Völgy u. 3.) alapító okiratát – a határozat mellékletei szerinti tartalommal – módosítja és egységes szerkezetben elfogadja.

Felkéri a Polgármestert az okiratok aláírására.

**Felelős:** polgármester

**Határidő:** 2022. augusztus 15.

*A határozati javaslat elfogadásához minősített többségű szavazati arány szükséges*

4.)

A Képviselő-testület felkéri a Polgármestert, hogy a Hűvösvölgyi Gesztenyéskert Óvoda 1021 Budapest, Hűvösvölgyi út 133. sz. alatti megüresedő ingatlanának ágazaton belüli hasznosítására készítsen javaslatot és azt terjessze a Képviselő-testület elé.

**Felelős:** polgármester

**Határidő:** 2022. november 30.

*A határozati javaslat elfogadásához egyszerű többségű szavazati arány szükséges.*

**B u d a p e s t, 2022. május 16.**

  **Kovács Márton**

 alpolgármester

2. sz. határozati javaslat melléklete

Okirat száma:

Módosító okirat

**A Budapest Főváros II. Kerületi Önkormányzat Hűvösvölgyi Gesztenyéskert Óvoda Budapest Főváros II. Kerületi Önkormányzat által 2019. április 15. napján kiadott XIII/88-36/2019. számú alapító okiratát az államháztartásról szóló 2011. évi CXCV. törvény 8/A. §-a és a nemzeti köznevelésről szóló 2011. évi CXC. törvény 21. § (2) és (3) bekezdése alapján, - .................képviselő-testületi határozatra figyelemmel - a következők szerint módosítom:**

**1.** **Az alapító okirat 1.2. pontja helyébe az alábbi rendelkezés lép:**

1.2. A költségvetési szerv

1.2.1 székhelye: 1021 Budapest, Völgy utca 3.

**2. Az alapító okirat 4.3. pontja helyébe az alábbi rendelkezés kerül:**

„4.3. A költségvetési szerv alaptevékenysége: A nemzeti köznevelésről szóló 2011. évi CXC. törvény 8.§(1) bekezdése alapján az óvoda a gyermek hároméves korától a tankötelezettség kezdetéig nevelő intézmény. Az óvodai nevelés a gyermekek neveléséhez szükséges, a teljes óvodai életet magában foglaló foglalkozások keretében folyik.

Az óvodai nevelés keretében a szakértői bizottság véleménye alapján ellátják a különleges bánásmódot igénylő autista (autista spektrum zavar) gyermekek integrált nevelését, a beszédfogyatékos és mozgássérült gyermekek integrált nevelését, integráltan nevelhető tanulásban akadályozott gyermekek ellátását, az egyéb pszichés fejlődési zavarral (súlyos tanulási, figyelem- vagy magatartásszabályozási zavarral) küzdő sajátos nevelési igényű gyermekek nevelését is.”

**4. Az alapító okirat 4.5. pontjába az alábbi szövegrész kerül:**

„4.5.A költségvetési szerv illetékessége, működési területe:

Budapest Főváros II. Kerületi Önkormányzat KKSE Bizottságának 38/2022.(II.22.)határozatával elfogadott működési (felvételi) körzet.”

**5. Az alapító okirat 6.2. pontjába az alábbi szövegrész kerül:**

„6.2 A feladatellátási helyenként felvehető maximális gyermek-, tanulólétszám

|  |  |  |  |  |
| --- | --- | --- | --- | --- |
|  | feladatellátási hely megnevezése | alapfeladat megnevezése | tagozat megjelölés | maximális gyermek-, tanulólétszám |
| 1 | Budapest Főváros II. Kerületi Önkormányzat Hűvösvölgyi Gesztenyéskert Óvoda | óvodai nevelés |  | 150 |

**6. Az alapító okirat 6.3. pontjába az alábbi szövegrész kerül:**

„6.3. A feladatellátást szolgáló ingatlanvagyon:

|  |  |  |  |  |
| --- | --- | --- | --- | --- |
|  | ingatlan címe | ingatlan helyrajzi száma | vagyon feletti rendelkezési joga | az ingatlan funkciója, célja |
| 1. | 1021 Budapest, Völgy utca 3.  |  11461/b. hrsz. | használati jog  | közfeladat ellátás (óvodai nevelés) |

Jelen módosító okiratot 2022. augusztus 15. napjától kell alkalmazni.

Budapest „időbélyegző szerint”

 Őrsi Gergely

 polgármester

Okirat száma:

Alapító okirat
módosításokkal egységes szerkezetbe foglalva

**Az államháztartásról szóló 2011. évi CXCV. törvény 8/A. §-a és a nemzeti köznevelésről szóló 2011. évi CXC. törvény 21. § (2) és (3) bekezdése alapján Budapest Főváros II. Kerületi Önkormányzat Hűvösvölgyi Gesztenyéskert Óvoda alapító okiratát a következők szerint adom ki:**

**1. A költségvetési szerv**

**megnevezés, székhelye, telephelye**

1.1. A költségvetési szerv

1.1.1. megnevezése: Budapest Főváros II. Kerületi Önkormányzat

 Hűvösvölgyi Gesztenyéskert Óvoda

1.2. A költségvetési szerv

1.2.1 székhelye: 1021 Budapest, Völgy utca 3.

**2. A költségvetési szerv**

**alapításával és megszűnésével összefüggő rendelkezések**

2.1. A költségvetési szerv alapításának dátuma: 1997.07.01.

 2.2. A költségvetési szerv alapítására, átalakítására, megszüntetésére jogosult szerv

 2.2.1. megnevezése: Budapest Főváros II. Kerületi Önkormányzat

 2.2.2. székhelye: 1024 Budapest, Mechwart liget 1.

**3. A költségvetési szerv irányítása, felügyelete**

3.1**.** A költségvetési szerv irányító szervének

3.1.1. megnevezése: Budapest Főváros II. Kerületi Önkormányzat Képviselő-testülete

3.1.2. székhelye: 1024 Budapest, Mechwart liget 1.

 3.2. A költségvetési intézmény fenntartójának

 3.2.1. megnevezése: Budapest Főváros II. Kerületi Önkormányzat

 3.2.2. székhelye: 1024 Budapest, Mechwart liget 1.

**4. A költségvetési szerv tevékenysége**

4.1. A költségvetési szerv közfeladata: óvodai nevelés, ellátás a nemzeti köznevelésről szóló 2011. évi CXC. törvény rendelkezései alapján.

4.2. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 851020  | Óvodai nevelés |

4.3. A költségvetési szerv alaptevékenysége: A nemzeti köznevelésről szóló 2011. évi CXC. törvény 8.§(1) bekezdése alapján az óvoda a gyermek hároméves korától a tankötelezettség kezdetéig nevelő intézmény. Az óvodai nevelés a gyermekek neveléséhez szükséges, a teljes óvodai életet magában foglaló foglalkozások keretében folyik.

Az óvodai nevelés keretében a szakértői bizottság véleménye alapján ellátják a különleges bánásmódot igénylő autista (autista spektrum zavar) gyermekek integrált nevelését, a beszédfogyatékos és mozgássérült gyermekek integrált nevelését, integráltan nevelhető tanulásban akadályozott gyermekek ellátását, az egyéb pszichés fejlődési zavarral (súlyos tanulási, figyelem- vagy magatartásszabályozási zavarral) küzdő sajátos nevelési igényű gyermekek nevelését is.

4.4**.**A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkció | kormányzati funkció megnevezése |
| 1 | 091110 | Óvodai nevelés, ellátás szakmai feladatai |
| 2 | 091120 | Sajátos nevelési igényű gyermekek óvodai nevelésének, ellátásának szakmai feladatai |
| 3 | 091140 | Óvodai nevelés, ellátás működtetési feladatai |
| 4 | 096015 | Gyermekétkeztetés köznevelési intézményben |

4.5.A költségvetési szerv illetékessége, működési területe:

Budapest Főváros II. Kerületi Önkormányzat KKSI Bizottságának 38/2022.(II.22.)határozatával elfogadott működési (felvételi) körzet.

**5. A költségvetési szerv szervezete és működése**

5.1. A költségvetési szerv vezetőjének megbízási rendje:

A költségvetési szerv vezetőjét a Budapest Főváros II. Kerületi Önkormányzat Képviselő-testülete bízza meg - öt év, határozott időtartamra - nyilvános pályázat útján, közalkalmazotti jogviszonyban. Az egyéb munkáltató jogot a polgármester gyakorolja.

5.2. A költségvetési szervnél alkalmazásában álló személyek jogviszonya

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | közalkalmazotti jogviszony  | a közalkalmazottak jogállásáról szóló 1992. évi XXXIII. törvény, a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény a köznevelési intézményekben történő végrehajtásáról szóló 326/2013.(VIII.30.) Korm. rendelet  |

**6.A köznevelési intézményre vonatkozó rendelkezések**

6.1. A köznevelési intézmény

6.1.1. típusa: óvoda

6.1.2. alapfeladatának jogszabály szerinti megnevezése: a nemzeti köznevelésről szóló 2011. évi CXC. törvény alapján óvodai nevelés, ellátás

 6.1.3. gazdálkodásával összefüggő jogosítványok:

a költségvetési előirányzatok feletti rendelkezési jogosultság szempontjából teljes jogkörrel rendelkező - költségvetési szerv. A pénzügyi-gazdasági feladatokat ellátó költségvetési szerve: Budapest II. kerületi Polgármesteri Hivatal, székhelye: Budapest, II.ker. Mechwart liget 1.

6.2 A feladatellátási helyenként felvehető maximális gyermek-, tanulólétszám

|  |  |  |  |  |
| --- | --- | --- | --- | --- |
|  | feladatellátási hely megnevezése | alapfeladat megnevezése | tagozat megjelölése | maximális gyermek-, tanulólétszám |
| 1 | Budapest Főváros II. Kerületi Önkormányzat Hűvösvölgyi Gesztenyéskert Óvoda | óvodai nevelés |  | 150 |

6.3. A feladatellátást szolgáló ingatlanvagyon:

|  |  |  |  |  |
| --- | --- | --- | --- | --- |
|  | ingatlan címe | ingatlan helyrajzi száma | vagyon feletti rendelkezési joga | az ingatlan funkciója, célja |
| 1. | 1021 Budapest, Völgy u. 3. |  11461/b. hrsz. | használati jog  | közfeladat ellátás (óvodai nevelés) |

3. sz. határozati javaslat melléklete

Okirat száma:

Módosító okirat

**A Budapest Főváros II. Kerületi Önkormányzat Völgy Utcai Ökumenikus Óvoda Budapest Főváros II. Kerületi Önkormányzat által 2019. április 15. napján kiadott XIII/88-49/2019. számú alapító okiratát az államháztartásról szóló 2011. évi CXCV. törvény 8/A. §-a és a nemzeti köznevelésről szóló 2011. évi CXC. törvény 21. § (2) és (3) bekezdése alapján a ........................képviselő-testületi határozatra figyelemmel - a következők szerint módosítom:**

**1. Az alapító okirat 6.2. pontja helyébe az alábbi rendelkezés kerül:**

„6.2 A feladatellátási helyenként felvehető maximális gyermek-, tanulólétszám

|  |  |  |  |  |
| --- | --- | --- | --- | --- |
|  | feladatellátási hely megnevezése | alapfeladat megnevezése | tagozat megjelölése | maximális gyermek,-tanulólétszám |
| 1 | Budapest Főváros II. Kerületi Önkormányzat Völgy Utcai Ökumenikus Óvoda | óvodai nevelés |  | 120 |

Jelen módosító okiratot 2022. augusztus 15. napjától kell alkalmazni.

 Budapest „időbélyegző szerint”

 Őrsi Gergely

 polgármester

Okirat száma:

Alapító okirat
módosításokkal egységes szerkezetbe foglalva

**Az államháztartásról szóló 2011. évi CXCV. törvény 8/A. §-a és a nemzeti köznevelésről szóló 2011. évi CXC. törvény 21. § (2) és (3) bekezdése alapján a Budapest Főváros II. Kerületi Önkormányzat Völgy Utcai Ökumenikus Óvoda alapító okiratát a következők szerint adom ki:**

**1. A költségvetési szerv**

**megnevezése, székhelye, telephelye**

1.1. A költségvetési szerv

1.1.1. megnevezése: Budapest Főváros II. Kerületi Önkormányzat

 Völgy Utcai Ökumenikus Óvoda

1.2. A költségvetési szerv

1.2.1 székhelye: 1021 Budapest, Völgy utca 3.

**2. A költségvetési szerv**

**alapításával és megszűnésével összefüggő rendelkezések**

2.1. A költségvetési szerv alapításának dátuma: 2014. 08.01.

 2.2. A költségvetési szerv alapítására, átalakítására, megszüntetésére jogosult szerv

 2.2.1. megnevezése: Budapest Főváros II. Kerületi Önkormányzat

 2.2.2. székhelye: 1024 Budapest, Mechwart liget 1.

 2.3. A költségvetési szerv jogelőd költségvetési szervének

|  |  |  |
| --- | --- | --- |
|  | megnevezése | székhelye |
| 1 | Budakeszi Úti Óvoda  | 1021 Budapest, Budakeszi út 75.  |

**3. A költségvetési szerv irányítása, felügyelete**

3.1**.** A költségvetési szerv irányító szervének

3.1.1. megnevezése: Budapest Főváros II. Kerületi Önkormányzat Képviselő-testülete

3.1.2. székhelye: 1024 Budapest, Mechwart liget 1.

 3.2. A költségvetési szerv fenntartójának

 3.2.1. megnevezése: Budapest Főváros II. Kerületi Önkormányzat

 3.2.2. székhelye: 1024 Budapest, Mechwart liget 1.

**4. A költségvetési szerv tevékenysége**

4.1.A költségvetési szerv közfeladata: óvodai nevelés, ellátás a nemzeti köznevelésről szóló 2011.

 évi CXC. törvény alapján.

4.2. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 851020  | Óvodai nevelés |

4.3. A költségvetési szerv alaptevékenysége: A nemzeti köznevelésről szóló 2011. évi CXC. törvény 8.§(1) bekezdése alapján az óvoda a gyermek hároméves korától a tankötelezettség kezdetéig nevelő intézmény. Az óvodai nevelés a gyermekek neveléséhez szükséges, a teljes óvodai életet magában foglaló foglalkozások keretében folyik.

Az óvodai nevelés keretében a szakértői bizottság véleménye alapján ellátják a különleges bánásmódot igénylő autista (autista spektrum zavar) gyermekek integrált nevelését és beszédfogyatékos gyermekek integrált nevelését, és az egyéb pszichés fejlődési zavarral (súlyos tanulási, figyelem- vagy magatartásszabályozási zavarral) küzdő sajátos nevelési igényű gyermekek nevelését is.”

4.4**.**A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkció | kormányzati funkció megnevezése |
| 1 | 091110 | Óvodai nevelés, ellátás szakmai feladatai |
| 2 | 091120 | Sajátos nevelési igényű gyermekek óvodai nevelésének, ellátásának szakmai feladatai |
| 3 | 091140 | Óvodai nevelés, ellátás működtetési feladatai |
| 4 | 096015 | Gyermekétkeztetés köznevelési intézményben |

4.5.A költségvetési szerv illetékessége, működési területe:

Budapest Főváros II. kerülete

**5. A költségvetési szerv szervezete és működése**

5.1. A költségvetési szerv vezetőjének megbízási rendje:

A költségvetési szerv vezetőjét a Budapest Főváros II. Kerületi Önkormányzat Képviselő-testülete bízza meg - öt év, határozott időtartamra - nyilvános pályázat útján, közalkalmazotti jogviszonyban. Az egyéb munkáltató jogot a polgármester gyakorolja.

5.2. A költségvetési szervnél alkalmazásában álló személyek jogviszonya

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | közalkalmazotti jogviszony  | a közalkalmazottak jogállásáról szóló 1992. évi XXXIII. törvény, a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény a köznevelési intézményekben történő végrehajtásáról szóló 326/2013.(VIII.30.) Korm. rendelet  |

**6.A köznevelési intézményre vonatkozó rendelkezések**

6.1. A köznevelési intézmény

6.1.1. típusa: óvoda

6.1.2. alapfeladatának jogszabály szerinti megnevezése: a nemzeti köznevelésről szóló 2011. évi CXC. törvény alapján óvodai nevelés, ellátás.

6.1.3. gazdálkodásával összefüggő jogosítványok:

a költségvetési előirányzatok feletti rendelkezési jogosultság szempontjából teljes jogkörrel rendelkező - költségvetési szerv. A pénzügyi-gazdasági feladatokat ellátó költségvetési szerve: Budapest II. kerületi Polgármesteri Hivatal, székhelye: Budapest, II.ker. Mechwart liget 1.

6.2 A feladatellátási helyenként felvehető maximális gyermek-, tanulólétszám

|  |  |  |  |  |
| --- | --- | --- | --- | --- |
|  | feladatellátási hely megnevezése | alapfeladat megnevezése | tagozat megjelölése | maximális gyermek-, tanulólétszám |
| 1 | Budapest Főváros II. Kerületi Önkormányzat Völgy Utcai Ökumenikus Óvoda | óvodai nevelés |  | 120 |

6.3. A feladatellátást szolgáló ingatlanvagyon:

|  |  |  |  |  |
| --- | --- | --- | --- | --- |
|  | ingatlan címe | ingatlan helyrajzi száma | vagyon feletti rendelkezési joga | az ingatlan funkciója, célja |
| 1. | 1021 Budapest, Völgy utca 3. |  11461/b. hrsz. | használati jog  | közfeladat ellátás (óvodai nevelés) |